Luettelo animaatiosarjan Lego Ninjago jaksoista
Ensimmäinen tuotantokausi: Käärmeiden nousu

Kukin kauden jaksoista on esitetty Suomessa kahteen osaan jaettuna. Kunkin jakson molemmat osat on näytetty samana päivinä.
| # | Nimi | Ensiesitys | Suomen ensiesitys |
| --- | --- | --- | --- |
| 1 | "Käärmeiden nousu" (engl. Rise of the Snakes) | 2. joulukuuta 2011 | 31. maaliskuuta 2012 |
Ninjat joutuvat vetäytymään aiemmasta voitostaan alkaneesta laiskuudestaan Lordi Garmadonin pojan, Lloydin, takia. Lloyd alkaa etsiä kärmeisten, muinaisten käärmeihmisten, holveja. Samaan aikaan Ninjat löytävät Sensei Wun salaisen käärön ja saavat kuulla Garmadonin kukistajaksi tarkoitetusta Vihreästä Ninjasta. Lloyd löytää yhden kärmeisheimon, Hypnobrain, holvin ja avaa sen. Heimon kenraali, Slithraa, hypnotisoi vahingossa itsensä ja alistuu Lloydin tahdon alle. Ninjat kohtaavat Hypnobrait ja saavat Slithraan kenraalisauvan haltuunsa.
| 2 | "Koti" (engl. Home) | 2. joulukuuta 2011 | 7. huhtikuuta 2012 |
Zane löytää salaperäisen haukan opastamana puumajaan, jonka Hypnobrait ovat rakentaneet Lloydille. Ninjat tuhoavat sen, mutta hypnotisoitu Cole alkaa hyökätä muiden kimppuun. Sensei Wun pyhän huilu vapauttaa Colen hypnoosista ja ajaa kärmeiset pois. Mutta nämä olivat ehtineet polttaa luostarin ja vieneet kenraalisauvansa. Varakenraali Skales haastaa Slithraan kaksintaisteluun heimon johtajuudesta. Hän voittaa ja uudeksi kenraaliksi noustuaan hän karkottaa Lloydin. Zane löytää Ninjoille uuden päämajan: laivan nimeltä Destiny's Bounty (leluversiossa Kohtalon laiva).
| 3 | "Käärmeen purema" (engl. Snakebit) | 25. tammikuuta 2012 | 14. huhtikuuta 2012 |
Lloyd vapauttaa toisen kärmeisheimon, Fangpyren ja nämä hyökkäävät Jayn vanhempien, Edin ja Ednan, romuttamolle. Seuraavana aamuna Ninjat lähtevät kohti romuttamoa, mutta ilman lohikäärmeitä, koska nämä joutuvat lähtemään Henkilahteen. Ninjat saapuvat romuttamolle, jossa Fangpyret ovat rakentaneet sotakoneita ja myrkyttäneet Edin ja Ednan, jotka ovat muuttumaisillaan kärmeisiksi.
| 4 | "Älä luota käärmeeseen" (engl. Never Trust a Snake) | 1. helmikuuta 2012 | 21. huhtikuuta 2012 |
Fangpyrejen liittouduttua Hypnobraiden kanssa, Lloyd päättää vapauttaa Anacondraiden heimon, mutta heimon kärmeisistä on elossa enää vain sen kenraali, Pythor. Pythor teeskentelee olevansa Lloydin puolella ja auttaa tätä virittämään Ninjoille ansan Darklyn pahojen poikien kouluun. Mutta Ninjojen välytettyä ansan, Pyhtor vie kärmeisten holvien sijainnit osoittavan kartan ja pakenee. Sensei Wu onnistuu saamaan Lloydin luopumaan pahoista tavoistaan ja jäämään Ninjojen luokse.
| 5 | "Huhun mahti" (engl. Can of Worms) | 8. helmikuuta 2012 | 28. huhtikuuta 2012 |
Pythor vapauttaa kaksi viimeistä kärmeisheimoa: Constrictait ja Venomarit. Tutkiessaan Constrictaiden holvia, Cole ja Zane löytävät kirjoituksen Great Devourerista, muinaisesta käärmeestä, joka voi nielaista koko Ninjagon. Venomarien holvin luona Ninjat menettävät pyhän huilun ja joutuvat ansaan, josta Samurai X pelastaa heidät. Myöhemmin Ninjat onnistuvat huhuja hyväksikäyttäen estämään kärmeisheimojen yhdistymisen toistaiseksi.
| 6 | "Käärmekuningas" (engl. The Snake King) | 15. helmikuuta 2012 | 5. toukokuuta 2012 |
Pythor löytää Ouroborosin kadonneen kaupungin ja nousee Käärmekuninkaaksi, kaikkien kärmeisten johtajaksi. Lloyd lähtee salaa seuraamaan kärmeisiä, mutta joutuu näiden vangeiksi. Ninjat ovat saaneet uudet ZX-asut ja he pyrkivät selvittämään Samurai X:n henkilöllisyyden. Epäonnistuttuaan Lloydin pelastamisessa Kai saa selville Nyan olevan Samurai X.
| 7 | "Tik tak" (engl. Tick Tock) | 22. helmikuuta 2012 | 12. toukokuuta 2012 |
Sensei Wu lähtee etsimään apua kärmeisten voittamiseksi. Samaan aikaan Ninjat löytävät haukkaa seuraamalla puun sisään rakennetun ja aution työpajan, jossa Zane saa tietää olevansa robotti. Saatuaan selville lisää menneisyydestä hän auttaa ystäviään tuhoamaan aluetta uhkaavat puusarvet ja löytää ensimmäisenä potentiaalinsa.
| 8 | "Yrittänyttä ei laiteta" (engl. Once Bitten, Twice Shy) | 7. maaliskuuta 2012 | 19. toukokuuta 2012 |
Sensei Wu on matkustanut Matkaajan teellä veljensä, Lordi Garmadonin, luokse ja kertonut tälle tilanteen. Nämä suuntavat oitis takaisin Ninjagoa kohti. Samaan aikaan Jaylla ja Nyalla on treffit Megamonsteri-huvipuistossa. Mutta Jay on saanut haavan Fangpyren luurangosta ja on muuttumaisillaan kärmeiseksi. Nyan suudelma kuitenkin parantaa hänet ja Jay löytää potentiaalinsa. Samaan aikaan kärmeiset löytävät ensimmäisen neljästä Great Devourerin herättämiseen tarvittavasta kynsiterästä.
| 9 | "Laulavat Sepät" (engl. The Royal Blacksmiths) | 14. maaliskuuta 2012 | 26. toukokuuta 2012 |
Kärmeiset huomaavat, että toinen kynsiterä on viety pois kätköpaikastaan. Ninjat lähtevät tapaamaan Colen isää, Louta. He yrittävät aluksi varastaa kynsiterästä tehdyn pokaalin, mutta Loun vuoksi he päättävät hankkia sen voittamalla Ninjagon kykykilpailun. Pythor kuitenkin vie kynsiterän. Mutta pelastaessaan isänsä, Cole löytää potentiaalinsa.
| 10 | "Vihreä Ninja" (engl. The Green Ninja) | 21. maaliskuuta 2012 | 2. kesäkuuta 2012 |
Sensei Wu palaa Lordi Garmadon mukanaan. Kun Garmadon päättää jäädä Bountyyn Lloydin löytymiseen saakka, Kain epäluottamus häneen on vahvempi kuin muilla. Samaan aikaa kärmeiset löytävät Tulitemppelin luota kolmannen kynsiterän. Kai ymmärtää lopulta luopua toiveestaan tulla Vihreäksi Ninjaksi ja kynsiterän saamisen sijaan pelastaa Lloydin löytäen samalla potentiaalinsa. Kai huomaa myös Lloydin olevan todellinen Vihreä Ninja. Mutta Wu ja Garmadon eivät iloitse tästä, koska heidän perheensä on yhä hajaantuneempi.
| 11 | "Tyhjää täynnä" (engl. All of Nothing) | 28. maaliskuuta 2012 | 9. kesäkuuta 2012 |
Pythor on ehtinyt viimeisen kynsiterän kätköpaikalle ensin. Ninjat päättävät etsiä kärmeisten piilopaikan ja viedä kolme muuta kynsiterää. Mutta he joutuvat ansaan. Lloydin pelastusyrityksen epäonnistuessa, Lordi Garmadon saapuu luurankojen kanssa taistelemaan Pythoria ja kärmeisiä vastaan. Ninjat onnistuvat saamaan kynsiterät ja niiden tuhoamiseksi he lähtevät kohti Soihtuvuorta. Mutta Pythor seuraa heitä salaa.
| 12 | "Great Devourerin nousu, osa 1" (engl. The Rise of the Great Devourer) | 4. huhtikuuta 2012 | 16. kesäkuuta 2012 |
Soihtuvuorella Pythor vie kynsiterät ja Ninjat lähtevät hänen peräänsä. Kärmeiset ottavat hallintaansa turistibussin ja muuttavat sen liikkuvaksi linnoitukseksi. Ninjojen taistellessa muita kärmeisiä vastaan, Sensei Wu yrittää yksin pysäyttää Pythorin. Mutta hän epäonnistuu ja Pythor onnistuu palauttamaan kynsiterät Ouroborosiin vapauttaen Great Devourerin. Sensei Wu kuitenkin varoittaa Devourerin tuhoavan myös kärmeiset ja pakottaa Pythorin joutumaan itsensä ohella Devourerin nielaisemaksi.
| 13 | "Great Devourerin nousu, osa 2"; DVD:llä "Great Devourerin päivä" (engl. Day of the Great Devourer) | 11. huhtikuuta 2012 | 23. kesäkuuta 2012 |
Ninjat yrittävät epätoivoisesti taistella Great Devoureria vastaan pelastaakseen Ninjagon. Mutta käärme tuhoaa Bountyn, eivätkä Ninjoen rakentama Yliäänirynnäkköalus tai Henkilahdesta palanneet lohikäärmeet pärjää sille. Lopulta Lordi Garmadon houkuttelee Ninjat antamaan kultaiset aseet ja tuhoaa Devourerin. Sensei Wu paljastuu jääneensä henkiin. Garmadon kuitenkin pakenee Aseet mukanaan ja Lloydin on hyväksyttävä se, että joutuisi taistelemaan omaa isäänsä vastaan.